9. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΣΥΓΚΟΙΝΩΝΙΩΝ Αριθ. Δ2/Β/14684/5358 της 17 Απρ./19 Μαΐου 1978 (ΦΕΚ Β΄ 470) Περί εισπράξεως Αεροπορικών τελών από Αεροσκάφη διακινούμενα σε Ελληνικά Στρατιωτικά Αεροδρόμια. Έχοντας υπόψη: 1.Τις διατάξεις του Ν. 5017/31, «περί Πολιτικής Αεροπορίας». Σελ. 642,12(β) Τεύχος Ε32-Σελ. 98 2.Το Ν. 4062/60, «περί επιβολής τέλους αεροπορικών ταξιδίων εξωτερικού (ΤΑΤΕ)», όπως τροποποιήθηκε μεταγενέστερα με το Ν.Δ. 4428/64. 3.Την Υπουργική Απόφαση Δ2/Β/Φ.8/18240/ 7508/11.5.76, «περί καθορισμού διαδικασίας εισπράξεως - αποδόσεως του ΤΑΤΕ». 4.Την Υπουργική Απόφαση Δ2/Β/Φ.6/227/79/ 3.1.76, «περί τελών Χρήσεως Αερολιμένων» και την όμοια Δ2/Β/7037/2586/5.4.77, «περί αναπροσαρμογής τελών προσγειώσεως και παραμονής αεροσκαφών». 5.Τις διατάξεις του ΝΔ 714/70 και του ΒΔ 83/72. 6.Το έγγραφο του Γενικού Επιτελείου Αεροπορίας Φ.391/274/ΑΔ449846/ΣΠΙ/17.9.77, με το οποίο, κατόπιν συνεννοήσεων, αποδέχεται τη συνεργασία ΥΠΑ και ΓΕΑ, για την είσπραξη Αεροπορικών Τελών σε Στρατιωτικά Αεροδρόμια. 7.Την τριμερή απόφαση Υπουργών, Εθνικής Αμύνης, Οικονομικών και Συγκοινωνιών, ΥΠΑ/Δ2/ Β/Φ.9 – Φ.81/38705/16600/1.10.73, «περί εξοφλήσεως οφειλών από τέλη προσγειώσεως – παραμονής και διαδρομής, Ελληνικών στρατιωτικών αεροσκαφών, αποφασίζουμε: 1.Εγκρίνουμε την επιβολή Τέλους Αεροπορικών Ταξιδίων Εξωτερικού (ΤΑΤΕ) και Τελών Χρήσεως Αερολιμένων (δηλ. τελών προσγειώσεως και παραμονής) στα αεροσκάφη τα διακινούμενα μέσω Ελληνικών Στρατιωτικών Αεροδρομίων, κατόπιν αδείας ΥΕΘΑ/ΓΕΑ ή ανωτέρας βίας (Ν.5017/31, άρθρο 52). 2.Ο υπολογισμός των ανωτέρω τελών, γίνεται βάσει των τιμολογίων που καθορίζονται με αποφάσεις της Υπηρεσίας Πολιτικής Αεροπορίας (ΥΠΑ) του Υπουργείου Συγκοινωνιών. 3.Το Γενικό Επιτελείο Αεροπορίας, αναλαμβάνει την υποχρέωση παροχής στην Υπηρεσία Πολιτικής Αεροπορίας, όλων των απαιτουμένων στοιχείων, για την κοστολόγηση και είσπραξη των εν λόγω αεροπορικών τελών, ως έσοδον ΥΠΑ, και εφόσον δεν υπάρχουν αρμόδιες υπηρεσίες της ΥΠΑ. 4.Η διαδικασία χρεώσεως και εισπράξεως, θα καθορισθεί με απόφαση του Διοικητή της Υπηρεσίας Πολιτικής Αεροπορίας (ΥΠΑ), κατόπιν συνεργασίας με το Γενικό Επιτελείο Αεροπορίας (ΓΕΑ). 5.Η ισχύς της αποφάσεως θα αρχίσει ένα μήνα μετά τη δημοσίευσή της στην Εφημερίδα της Κυβερνήσεως. 